સપ્તાહના આરંભમાં તા 23 અને 24 દરમિયાન સમય આપની તરફેણમાં ન હોવાથી સાચવી લેવા જેવો છે. કામકાજમાં તેમજ આર્થિક વ્યવહારોમાં સાવધાની રાખવી. કારણ વગર કોઈની સાથે વિવાદ થઇ શકે છે. વાહન ચલાવવામાં પણ ગતિ મર્યાદિત રાખવી. આવકના પ્રમાણમાં ખર્ચનું પ્રમાણ વધુ રહેશે. સ્વાસ્થ્યની ફરિયાદો રહેશે જેમાં ખાસ કરીને બદલાતી ઋતુની આપના સ્વાસ્થ્ય પર ઝડપથી અસર પડશે. આળસ અને થાક અનુભવશો. તા 25 અને 26 દરમિયાન વ્યવસાયમાં ધારી સફળતા નહીં મળે. વિદ્યાર્થીઓ માટે સમય લાભકારી છે. રૂપિયાની બાબતમાં કોઈની પર ભરોસો કરવો નહીં. પુરી રીતે સમર્પિત થઇને કામ કરશો. જ્યાં સુધી કાર્ય પુરું નહીં થાય ત્યાં સુધી પ્રયત્ન નહીં છોડો . કોઈ મહત્ત્વપૂર્ણ કાર્ય નહીં થાય છતાં મનથી પ્રસંન્ન રહેશો. તા 27 અને 28 દરમિયાન સંપત્તિ દાયક તબક્કો છે. આવક પ્રાપ્તિના રસ્તા ખુલશે. કોઈ મહત્ત્વના સમાચાર મેળવશો. સ્થિતિ તો અનુકૂળ હશે પણ મનની પરિસ્થિતિ અસમંજસ ભરી રહેશે. મોજમસ્તી પાછળ ખર્ચ થશે. તા 29 દરમિયાન ભાગ્ય પ્રબળ રહેશે. દિવસ શાંતિપૂર્ણ રીતે પસાર થશે. ઓછી મહેનતમાં પણ વધુ લાભ મેળવશો.